Държавен вестник, бр. 59, 2015 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  59
НАРЕДБА № 16  
от 30 юли 2015 г.
за прилагане на подмярка 19.1 „Помощ за 
подготвителни дейности“ на мярка 19 „Во­
дено от общностите местно развитие“ от 
Програмата за развитие на селските райони 
за периода 2014 – 2020 г.
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се уреждат ус­
ловията и редът за прилагане на подмярка 
19.1 „Помощ за подготвителни дейности“ 
на мярка 19 „Водено от общностите местно 
развитие“ от Програмата за развитие на сел­
ските райони за периода 2014 – 2020 г. (ПРСР 
2014 – 2020 г.), съфинансирана от Европейския 
земеделски фонд за развитие на селските 
райони (ЕЗФРСР).
(2) Финансова помощ се предоставя за 
извършване на дейности по проект, които 
допринасят за постигане на целите на под­
мярката:
1. подпомагане на процеса по създаване на 
местни инициативни групи (МИГ) в селски 
райони;
2. подкрепа за придобиване на умения и 
създаване на капацитет за функциониране на 
такива групи на местно ниво;
3. подпомагане на процеса за подготовка на 
стратегии за местно развитие, финансирани от 
ЕЗФРСР или от повече от един от Европей­
ските структурни и инвестиционни фондове;
4. насърчаване на включването на мест­
ното население в разработването и бъдещото 
прилагане на стратегиите за местно развитие;
5. подкрепа за информиране на местното 
население относно възможността за финанси­
ране на стратегиите по повече от един фонд;
6. подкрепа за популяризиране на местната 
идентичност.
Чл. 2. (1) Подмярката се прилага на те­
риториален принцип на ниво община или 
обединение на съседни общини и/или съседни 
населени места – част от община/и, посочени 
в приложение № 1, при следните условия:
1. територията е с непрекъснати граници;
2. населението на територията по т. 1 е 
от 10 000 до 150 000 жители по данни от 
Националния статистически институт към 
31 декември 2014 г.;
3. в територията по т. 1 се включва те­
ритория от селски район, посочен в прило­
жение № 2.
(2) На една територия се допуска предос­
тавяне на финансова помощ за подготвителни 
дейности от ЕЗФРСР и от Европейския фонд 
за морско дело и рибарство (ЕФМДР).
(3) На едно местно партньорство или МИГ 
се предоставя финансова помощ за подготви­
телни дейности от ЕЗФРСР или от ЕФМДР. 
(4) Финансова помощ от ЕЗФРСР се пре­
доставя само за дейности, осъществени от 
местно партньорство или МИГ на територията 
на селски район.
Г л а в а  в т о р а
УСЛОВИЯ ЗА ПРЕДОСТАВЯНЕ НА ФИ­
НАНСОВА ПОМОЩ И ИЗИСКВАНИЯ  
КЪМ КАНДИДАТИТЕ
Раздел I
Обхват на дейностите
Чл. 3. (1) Финансова помощ се предоставя 
на местно партньорство, на територията на 
което не е прилаган подходът ЛИДЕР през 
програмния период 2007 – 2013 г., за осъщест­
вяване на проект, включващ подготвителни 
дейности за:
1. учредяване на публично-частно парт­
ньорство;
2. популяризиране на подхода Водено от 
общностите местно развитие (ВОМР) и про­
цеса на разработване на стратегия за ВОМР;
3. обучение на местни лидери и заинтере­
совани страни;
4. проучвания и анализи на територията;
5. подготовка на стратегия за ВОМР, вклю­
чително консултиране на местната общност 
във връзка с подготовката на стратегията;
6. координация на изпълнението на под­
готвителните дейности.
(2) Финансова помощ се предоставя на 
местно партньорство или МИГ, прилагала 
подхода ЛИДЕР в периода 2007 – 2013 г. на 
територия или част от територия, за която 
се кандидатства, за осъществяване на проект, 
включващ подготвителни дейности за:
1. популяризиране на процеса на разработка 
на стратегия за ВОМР;
2. обучение на местни лидери и заинтере­
совани страни;
3. проучвания и анализи на територията;
4. подготовка на стратегия за ВОМР, вклю­
чително консултиране на местната общност 
във връзка с подготовката на стратегията;
5. координация на изпълнението на под­
готвителните дейности. 
(3) Местна инициативна група, която е 
кандидатствала за одобрение и е преминала 
оценка за административно съответствие и 
допустимост по реда на наредбата за прилагане 
на подмярка 19.2 „Прилагане на операции в 
рамките на стратегии за Водено от общностите 
местно развитие“ от ПРСР 2014 – 2020 г., но 
няма одобрена за финансиране стратегия за 
ВОМР през програмния период 2014 – 2020 г., 
може да получи финансова помощ за изпъл­
нение на малки пилотни проекти за:
1. дейности и събития, свързани с популя­
ризиране на местната идентичност;
2. материални и нематериални активи в 
интерес на местната общност;